A vörösiszap-katasztrófa: vizsgálják Marcal folyót
A vörösiszap-katasztrófa által érintett Marcal folyó táplálékláncát vizsgálja az idén a gyõri Reflex Környezetvédõ Egyesület környezetvédelmi program keretében.
A vörösiszap-katasztrófa által érintett Marcal folyó táplálékláncát vizsgálja az idén a gyõri Reflex Környezetvédõ Egyesület környezetvédelmi program keretében, amelyhez mintegy 2 millió 78 ezer forint támogatást nyert a Vidékfejlesztési Minisztérium Zöld Forrás pályázatán - mondta Lajtmann József, az egyesület elnöke az MTI-nek.
A szeptember végéig tartó program másik fontos eleme a környezõ települések lakóinak szemléletformálása, amely a folyó revitalizációs folyamatában aktív részvételre ösztönzi az érintetteket.
Fórumokat tartanak önkormányzati vezetõknek, civil szervezeteknek a folyó védelmérõl, az elkerülendõ szennyezõforrásokról, a diákoknak pedig iskolai vetélkedõket szerveznek, amelyeknek fõ témája a Marcal lesz - ismertette az elnök. A Reflex elõzetes vizsgálatokat már végzett a Marcalt tápláló észak-bakonyi vízfolyásokon, ahol nem tapasztalták a tápláléklánc sérülését. Ez évben a Marcal teljes szakaszán végeznek méréseket.
Kontrollálják, hogy miként épül fel a tápláléklánc az apró élõlényektõl a ragadozó halakig. A mérések eredményei a folyót érintõ késõbbi beavatkozásoknál hasznosulhatnak. A Vidékfejlesztési Minisztérium támogatása a program költségeinek 75 százalékát fedezi, a fennmaradó 25 százalék az egyesületi önerõ.
vörösiszap gyõri hírek